Pravijo, da je trava zmeraj bolj zelena
na drugi strani ograje,
in verjamem, da je to res,
še posebej, ko slišim predsednika Obamo
pogosto govoriti o korejskem izobraževalnem sistemu
kot merilu uspeha.
No, lahko vam povem,
da v togi strukturi in zelo tekmovalni naravi
korejskega šolskega sistema,
znanem tudi kot ekonom lonec,
vsi ne delujejo dobro v takem okolju.
Medtem ko se veliko ljudi odzove na različne načine
na naš izobraževalni sistem,
je bil moj odziv na okolje visokega pritiska
izdelovanje lokov iz kosov lesa,
ki sem jih našel blizu svojega stanovanja.
Zakaj loki?
Nisem povsem prepričan.
Mogoče se je zaradi stalnega pritiska
moj instinkt preživetja jamskega človeka
povezal z loki.
Če pomislite,
je lok resnično pomagal gnati človeško preživetje
že od prazgodovinskih časov.
Območje znotraj treh kilometrov okrog mojega doma
je bilo gozd murv
v času dinastije Joseon,
kjer so sviloprejke hranili z listi murv.
Da bi povečali zgodovinsko ozaveščenost o tem dejstvu,
je vlada posadila murve.
Semena teh dreves
so ptiči raznesli tu in tam
blizu zvočnih zidov mestne hitre ceste,
ki so bili zgrajeni okrog olimpijskih iger leta 1988.
Območje blizu teh zidov,
ki mu nihče ne posveča pozornosti,
so pustili pri miru,
in tu sem prvič našel svoje zaklade.
Ko sem se bolj poglobil v izdelovanje lokov,
sem začel iskati daleč naokrog izven moje soseske.
Ko sem bil na šolskih izletih,
družinskih počitnicah, ali preprosto na poti domov
iz obšolskih aktivnosti,
sem hodil okrog teh gozdnih področij
in zbiral veje z orodji,
ki sem jih pretihotapil v šolski torbi.
To so bile nekakšne žage, noži,
srpi in sekire,
ki sem jih zakril s kosom brisače.
Veje sem prinesel domov,
peljal sem se z avtobusom in s podzemno,
in jih komaj držal v rokah.
Orodij nisem prinesel sem v Long Beach.
Saj veste, varnost na letališčih.
(Smeh)
V zasebnosti svoje sobe, pokrit z žaganjem,
sem žagal, rezal in poliral les celo noč,
dokler ni nastal lok.
Nekega dne sem spreminjal obliko kosa bambusa
in zanetil požar.
Kje? Na strehi mojega bloka,
kjer živi 96 družin.
Stranka iz bližnje veleblagovnice nasproti mojega bloka
je poklicala reševalce
in jaz sem stekel dol in povedal mami,
s pol glave zažganih las.
Rad bi izkoristil to priložnost,
da povem mami, ki je danes tu v občinstvu:
Mama, res mi je žal
in od sedaj naprej bom z odprtim ognjem bolj previden.
Moja mama je morala veliko pojasniti,
prepričati ljudi, da njen sin ni zagrešil
naklepnega požiga.
Prav tako sem se izčrpno poučil o lokih z vsega sveta.
V tem procesu sem skušal združiti
različne loke skozi različne kraje in časovna obdobja,
da bi ustvaril najbolj učinkovit lok.
Delal sem z različnimi vrstami lesa,
na primer javorjem, tiso in murvo,
in naredil veliko poskusnih strelov
v gozdnem območju blizu mestne hitre ceste,
ki sem jo prej omenjal.
Najbolj učinkovit lok bi po moje
izgledal takole.
Prvič: Zavite konice lahko povečajo prožnost,
ko napnete lok in puščico izstrelite.
Drugič: Osrednji del je obrnjen navznoter za večjo vlečno težo,
kar pomeni več moči.
Tretjič: Kita, uporabljena v zunanjem delu kraka,
za maksimalno ohranitev napetosti.
In četrtič: Rog za ohranitev energije in kompresije.
Po popravljanju, lomljenju, preoblikovanju,
lepljenju, upogibanju in izboljševanju,
je moj idealni lok dobival obliko.
Ko je bil končno dokončan,
je izgledal takole.
Bil sem tako ponosen nase,
ker sem izumil svoj lasten popoln lok.
To je slika korejskih tradicionalnih lokov,
slikana v muzeju,
in vidite, kako jim je moj lok podoben.
Hvala mojim prednikom,
da so me oropali mojega izuma. (Smeh)
Skozi izdelovanje lokov
sem prišel v stik z delom svoje dediščine.
Učenje informacij, ki so se nabrale skozi čas
in branje sporočila, ki so ga pustili moji predniki
so bili boljši kot katerakoli terapija ali nasvet,
ki bi mi ga lahko dal katerikoli živ odrasli.
Vidite, iskal sem daleč in okrog,
ampak nikoli se nisem potrudil gledati blizu.
Zaradi tega spoznanja,
sem se začel zanimati za korejsko zgodovino,
ki me prej ni navdihovala.
Na koncu je trava pogosto bolj zelena
na moji strani ograje
čeprav se tega pogosto ne zavedam.
Sedaj vam bom pokazal, kako moj lok deluje.
Poglejmo, kako deluje tale.
To je bambusov lok,
z 20 kilogrami vlečne teže.
(Zvok izstreljene puščice)
(Aplavz)
Lok lahko funkcionira na preprost način,
ampak da naredite dober lok,
potrebujete veliko rahločutnosti.
Morate se posvetovati in komunicirati
z lesom.
Vsako vlakno v lesu
ima svoj namen in funkcijo,
in samo skozi sodelovanje in harmonijo med njimi
nastane izjemen lok.
Morda sem res nenavaden študent
z nekonvencionalnimi interesi,
ampak upam, da prispevam s tem,
ker z vami delim svojo zgodbo.
Zame je idealni svet kraj,
kjer nikogar ne pustimo za sabo,
kjer so vsi potrebni tam, kjer so,
kot vlakna in kite v loku,
kraj, kjer je moč fleksibilnost
in ranljivost odpornost.
Lok je podoben meni
in jaz sem podoben loku.
Sedaj sem del sebe izstrelil v vas.
Ne, še boljše, del mojega uma
se je pravkar izstrelil proti vašemu.
Vas je zadelo?
Hvala.
(Aplavz)